Kjendisveteranene stjal showet på rød løper
I forbindelse med bladets 35-årsjubileum ble kjendis-Norge invitert på åpning av fotoutstilling og fest på Galleri Fineart på Tjuvholmen søndag kveld. På den røde løperen stjal veteranen showet. - Jeg har vært med fra starten og kjørt berg- og dalbane med folket, men sånn er artistlivet - man må ta og gi, forteller Wenche Myhre om sitt forhold til kjendisbladet, som har skrevt om norske og internasjonale kjendiser siden 1978. - Er man skuespiller og lar de dekke brylluper og glede, må man tåle at de også tar tak i skillmissene også, sier skuespiller Toralv Maurstad - som gledet seg aller mest til maten. Guri Schanke på synes det er vanskelig å svare på om hun har noen gode minner fra sitt «liv» med Se og Hør. - Hva skal man svare? Jeg angrer ikke på noe, men har jo vært litt redd dem. De har jo vært skarpere enn de er nå. Men jeg er alltid litt spent på om ting kommer ut på riktig måte og om jeg føler at det stemmer med den jeg er, sier Schanke. Hun kom i følge med kjæresten Dag Hvaring.Selv om bladet fristet med sprudlende drikke, lekker sushi og en smilende Fabian Stang som åpnet utstillingen, uteble mangee av de store kjendisene Se og Hør hadde invitert. Hverken Øyvind Blunck, Egil «Drillo» Olsen, Eli og Carl Ivar Hagen, Christian Ringnes, Charlotte Spetalen, Trude Mostue eller Moods of Norway-designerne Simen Staalnacke og Peder Børresen tok turen. - Man må regne med at ikke alle dukker opp. Jeg vet at både Blunck og Mostue er syke og Eli og Carl Ivar er nok begge travle med «Skal vi danse». Jeg vet av erfaring at dansingen kan være hektisk, sier Ellen Arnstad, redaktør i Se og Hør, om kjendisen som ikke dukket opp.Fotoutstillingen viser et utvalg på 75 bilder av norske kjendiser og kongelige fra 1978 og frem til i dag. Redaktøren påpeker at de fleste kjendisene som er avbildet på utstillingen tok seg tid til festen. - Jeg er veldig fornøy med oppmøtet. Det vil alltid være slik at ting kommer i veien for folk. Sånn er livet, folk er opptatte. Jeg gir festen terningkast seks, sier Arnstad.
Søndag kveld inviterte Se og Hør til storslått kjendisfest for å feire seg selv. Flere av veteranene strålte på rød løper.